

**AKCINĖS BENDROVĖS „REGITRA“**

**GENERALINIS DIREKTORIUS**

**ĮSAKYMAS**

**DĖL AKCINĖS BENDROVĖS „REGITRA“ PRIVATUMO POLITIKOS PATVIRTINIMO**

2024 m. rugsėjo 10 d. Nr. 1V-182

Vilnius

Siekdamas įgyvendinti Europos Parlamento ir Tarybos 2016 m. balandžio 27 d. reglamento 2016/679 dėl fizinių asmenų apsaugos tvarkant asmens duomenis ir dėl laisvo duomenų judėjimo ir kuriuo panaikinama Direktyva 95/46/EB 5 straipsnio 2 dalyje nustatytą duomenų valdytojo atskaitomybės principą:

1. T v i r t i n u Akcinės bendrovės „Regitra“ privatumo politiką (pridedama).
2. Pavedu valstybės įmonės „Regitra“ Komunikacijos ir rinkodaros skyriaus atstovui spaudai patalpinti šio įsakymo 1 punktu patvirtintą Akcinės bendrovės „Regitra“ privatumo politiką akcinės bendrovės „Regitra“ interneto svetainėje.
3. Pripažįstu netekusiu galios valstybės įmonės „Regitra“ generalinio direktoriaus 2018 m. rugpjūčio 3 d. įsakymą Nr. V-124 „Dėl VĮ „Regitra“ privatumo politikos ir tvarkomų asmens duomenų“ su visais vėlesniais pakeitimais ir papildymais.

Generalinis direktorius Vaidas Dominauskas

PATVIRTINTA

Akcinės bendrovės „Regitra“ generalinio direktoriaus

2024 m. rugsėjo 10 d. įsakymu

Nr.

**AKCINĖS BENDROVĖS „REGITRA“ PRIVATUMO POLITIKA**

Ši privatumo politika (toliau – Privatumo politika) informuoja kaip akcinė bendrovė „Regitra“ (juridinio asmens kodas 110078991, Liepkalnio g. 97A, LT-02121 Vilnius) (toliau – AB „Regitra“) renka, saugo ir tvarko asmens duomenis. AB „Regitra“ užtikrina, kad asmens duomenų apsauga yra labai svarbi AB „Regitra“ sritis, kuri Jums – mūsų klientams bei kitiems duomenų subjektams (toliau – duomenų subjektai) – neturi kelti jokių abejonių dėl asmens duomenų tvarkymo, todėl įsipareigoja gerbti ir saugoti kiekvieno duomenų subjekto privatumą ir jo asmens duomenis.

AB „Regitra“ yra Jūsų asmens duomenų valdytoja ir (ar) tvarkytoja. AB „Regitra“ yra tvarkytoja tais atvejais, kai teikia administracines kelių transporto priemonių vairuotojų egzaminavimo ir vairuotojų pažymėjimų išdavimo, vairuotojų kvalifikacijos kortelių išdavimo bei kelių transporto priemonių registravimo paslaugas.

Visi Jūsų asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (Bendrasis duomenų apsaugos reglamentas) (toliau – Reglamentas), Lietuvos Respublikos asmens duomenų teisinės apsaugos įstatymu, Lietuvos Respublikos elektroninių ryšių įstatymu ir kitais teisės aktais, reglamentuojančiais asmens duomenų apsaugą.

AB „Regitra“ pasilieka sau teisę savo nuožiūra keisti Privatumo politikos nuostatas. Privatumo politikos pakeitimai įsigalioja nuo jų paskelbimo interneto svetainėje [www.regitra.lt](http://www.regitra.lt) dienos. Atsižvelgiant į tai, Jūs, lankydamasis www.regitra.lt interneto svetainėje, turite pareigą įsitikinti, kad esate susipažinęs su naujausia Privatumo politikos versija ir toliau naudodamasis šios svetainės teikiamomis paslaugomis sutinkate su šiais pakeitimais.

**Kaip tvarkome asmens duomenis?**

AB „Regitra“ supranta, kad asmens duomenys – tai bet kuri informacija, susijusi su fiziniu asmeniu, duomenų subjektu, kurio tapatybė yra žinoma arba gali būti tiesiogiai ar netiesiogiai nustatyta pasinaudojant atitinkamais duomenimis (pvz.: vardas, pavardė, asmens kodas, adresas, telefono numeris, transporto priemonės registracijos numerio ženklas ir kt.). Kad AB „Regitra“ galėtų teikti Jums paslaugas, reikalingi tam tikri Jūsų asmens duomenys. AB „Regitra“ tvarko Jūsų asmens duomenis tik tada ir tik tokia apimtimi, kuri yra būtina konkrečiam, apibrėžtam ir teisėtam tikslui.

AB „Regitra“, tvarkydama Jūsų asmens duomenis, laikosi šių asmens duomenų tvarkymo principų:

* + Jūsų asmens duomenys tvarkomi tik tiek, kiek tai reikalinga atitinkamiems aiškiai apibrėžtiems ir teisėtiems tikslams pasiekti, atsižvelgiant į Jūsų privatumo apsaugą;
  + Jūsų asmens duomenys tvarkomi tiksliai, sąžiningai ir teisėtai bei tvarkomi tik tokiais tikslais, kurie atitinka tikslus, nurodytus prieš renkant Jūsų asmens duomenis;
  + AB „Regitra“ Jūsų asmens duomenis tvarko griežtai laikydamasi teisės aktuose nustatytų aiškių ir skaidrių asmens duomenų tvarkymo reikalavimų;
  + Jūsų asmens duomenys tvarkomi tik tokia forma, kad Jūsų tapatybę būtų galima nustatyti ne ilgiau, nei tai yra būtina tikslų, kuriais asmens duomenys yra tvarkomi, įgyvendinimui;
  + Jūsų asmens duomenų tvarkymui taikomos atitinkamos techninės ir organizacinės priemonės, kad būtų užtikrintas asmens duomenų saugumas, įskaitant ir apsaugą nuo neteisėto duomenų tvarkymo ir nuo netyčinio praradimo, sunaikinimo ir sugadinimo.

**Kokiais tikslais ir kokius asmens duomenis tvarkome bei kiek laiko saugome?**

AB „Regitra“ Jūsų asmens duomenis tvarko žemiau nurodytais tikslais ir teisiniais pagrindais bei saugo atsižvelgdama į nurodytus saugojimo terminus:

|  |  |  |  |
| --- | --- | --- | --- |
| **Asmens duomenų tvarkymo tikslas** | **Tvarkomi asmens duomenys** | **Teisinis asmens duomenų tvarkymo pagrindas** | **Saugojimo terminas** |
| Administracinių kelių transporto priemonių vairuotojų egzaminavimo ir vairuotojo pažymėjimų išdavimo paslaugų teikimas | Lietuvos Respublikos kelių transporto priemonių vairuotojų registro (toliau – KTPVR) objekto unikalus identifikavimo kodas (formuojamas automatiškai);  registro objekto įregistravimo, išregistravimo datos, duomenų įrašymo ir keitimo datos (formuojamos automatiškai), registro objekto išregistravimo priežastis;  duomenys, identifikuojantys asmenį (vardas, pavardė, pareigos), kuris suformavo ar pakeitė objekto registravimo duomenis (formuojami automatiškai);  vardas;  pavardė;  asmens kodas;  gimimo data;  gimimo vieta (valstybė);  asmens dokumento numeris, tipas ir valstybė kurioje jis išduotas;  deklaruota gyvenamoji vieta;  veido atvaizdas;  parašas;  telefono numeris;  elektroninio pašto adresas;  vairuotojo pažymėjimo išdavimo (dokumento išrašymo) data, galiojimo pabaigos data, numeris; vairuotojo pažymėjimą išdavusios įstaigos pavadinimas, valstybė; transporto priemonių, kurias vairuotojo pažymėjimo savininkas turi teisę vairuoti, kategorijos, jų pirmo suteikimo data bei galiojimo pabaigos data (jei nustatyta)  vairuotojo pažymėjimą; vairuotojui taikomų apribojimų vairuojant transporto priemonę dėl medicininių priežasčių kodai; transporto priemonės pritaikymo kodai; vairuotojo pažymėjimo administravimo dalykų kodai; vairuotojo pažymėjimo įteikimo data. Specialieji duomenys (pateikiant prašymą ir išduodant vairuotojo pažymėjimą): teisės vairuoti transporto priemones atėmimo duomenys (įstaigos, priėmusios sprendimą atimti teisę vairuoti, pavadinimas, juridinio asmens kodas; sprendimo data; teisės vairuoti atėmimo terminas; teisės vairuoti atėmimo pabaigos data; duomenys apie teisės vairuoti atėmimo termino pakeitimą; įstaigos, priėmusios sprendimą pakeisti teisės vairuoti atėmimo terminą, pavadinimas, juridinio asmens kodas); vairuotojo pažymėjimo paėmimo duomenys (įstaigos, paėmusios vairuotojo pažymėjimą, pavadinimas, juridinio asmens kodas; paėmimo data; grąžinimo data); pažymos apie vairuotojo sveikatos būklės patikrinimą duomenys (išdavimo data; galiojimo pabaigos datos; numeris; pažymą išdavusios įstaigos pavadinimas ir juridinio asmens kodas); atsiimančio asmens (nurodyto pareiškėjo prašyme arba įgalioto teisės aktų nustatyta tvarka) duomenys (vardas, pavardė, gimimo data, asmens kodas, asmens dokumento tipas (pavadinimas) ir numeris, išdavusi valstybė). | Reglamento 6 straipsnio 1 dalies c punktas, t. y. tvarkyti duomenis būtina, kad būtų įvykdyta duomenų valdytojui taikoma teisinė prievolė.  Reglamento 6 straipsnio 1 dalies e punktas, t. y. tvarkyti duomenis būtina vykdant duomenų valdytojui pavestas viešosios valdžios funkcijas.  Reglamento 9 straipsnio 2 dalies g punktas, t. y. tvarkyti duomenis būtina dėl svarbaus viešojo intereso priežasčių, remiantis Lietuvos Respublikos teisės aktais, reglamentuojančiais šių asmens duomenų tvarkymą.  Lietuvos Respublikos saugaus eismo automobilių keliais įstatymo ir jį įgyvendinančių teisės aktų nuostatų vykdymas:  Motorinių transporto priemonių vairuotojų pažymėjimų išdavimo taisyklės, patvirtintos Lietuvos Respublikos vidaus reikalų ministro 2008 m. rugsėjo 10 d. įsakymu Nr. 1V-328;  Motorinių transporto priemonių vairuotojų egzaminavimo sąlygų ir tvarkos aprašas, patvirtintas Lietuvos Respublikos vidaus reikalų ministro 2008 m. rugsėjo 10 d. įsakymu Nr. 1V-329;  Lietuvos Respublikos kelių transporto priemonių vairuotojų registro nuostatai, patvirtinti Lietuvos Respublikos vidaus reikalų ministro 2007 m. balandžio 3 d. įsakymu Nr. 1V-121 ir kt. | Duomenys saugomi tol, kol objektas įregistruotas KTPVR. Išregistravus iš KTPVR, duomenys perkeliami į duomenų bazės archyvą ir saugomi jame 15 m. nuo duomenų perkėlimo į šį archyvą dienos. Pasibaigus KTPVR duomenų saugojimo duomenų bazės archyve terminui šie KTPVR duomenų bazės archyvo duomenys ištrinami automatiškai kiekvienų metų pradžioje, bet ne vėliau kaip iki sausio 10 dienos. Statistiniai vairuotojo pažymėjimų duomenys saugomi neterminuotai. |
| Transporto priemonės įgijimo, perleidimo bei sunaikinimo deklaracijų pildymo, pateikimo, nagrinėjimo, patvirtinimo bei savininko deklaravimo kodo (SDK) suteikimo paslaugų teikimas | Transporto priemonės nuosavybės teisę įgyjančio ir perleidžiančio asmens duomenys (vardas;  pavardė;  asmens kodas; Lietuvos Respublikoje suteiktas mokesčių mokėtojo identifikavimo kodas;  gimimo data; gyvenamosios vietos valstybė; asmens tapatybės dokumento rūšis, serija ir numeris, išdavusios valstybės kodas ir pavadinimas; mirties data;  telefono numeris;  elektroninio pašto adresas ir kiti asmens duomenys, kurie gali būti susieti su fiziniu asmeniu, jo atstovu, nurodyti Transporto priemonių savininkų apskaitos informacinės sistemos nuostatuose, patvirtintuose Lietuvos Respublikos vidaus reikalų ministro 2021 m. balandžio 28 d. įsakymu Nr. 1V-373. | Reglamento 6 straipsnio 1 dalies c punktas, t. y. tvarkyti duomenis būtina, kad būtų įvykdyta duomenų valdytojui taikoma teisinė prievolė.  Lietuvos Respublikos saugaus eismo automobilių keliais įstatymo ir jį įgyvendinančių teisės aktų nuostatų vykdymas:  Motorinės transporto priemonės ir jos priekabos nuosavybės teisės deklaravimo tvarkos aprašas, patvirtintas Lietuvos Respublikos vidaus reikalų ministro 2021 m. balandžio 29 d. įsakymu Nr. 1V-379;  Transporto priemonių savininkų apskaitos informacinės sistemos nuostatai, patvirtinti Lietuvos Respublikos vidaus reikalų ministro 2021 m. balandžio 28 d. įsakymu Nr. 1V-373 ir kt. | Duomenys saugomi tol, kol galioja suteiktasis SDK, kai suteiktasis SDK panaikinamas, duomenys perkeliami į duomenų bazės archyvą, kuriame saugomi 10 m., o šiam terminui pasibaigus ištrinami iš duomenų bazės archyvo. |
| Administracinių kelių transporto priemonių registravimo paslaugų teikimas | vardas (-ai);  pavardė (-ės);  asmens kodas;  gimimo data;  gyvenamosios vieta adresas;  asmens dokumento numeris; asmens tapatybę patvirtinančio dokumento tipas ir valstybė kurioje jis išduotas;  mirties data;  telefono numeris (-iai);  elektroninio pašto adresas (-ai);  adresas korespondencijai gauti ir kiti asmens duomenys, kurie gali būti susieti su fiziniu asmeniu, jo atstovu, nurodyti Kelių transporto priemonių registro nuostatuose, patvirtintuose Lietuvos Respublikos Vyriausybės 2005 m. lapkričio 28 d. nutarimu Nr. 1286 | Reglamento 6 straipsnio 1 dalies c punktas, t. y. tvarkyti duomenis būtina, kad būtų įvykdyta duomenų valdytojui taikoma teisinė prievolė.  Lietuvos Respublikos saugaus eismo automobilių keliais įstatymo ir jį įgyvendinančių teisės aktų nuostatų vykdymas:  Kelių transporto priemonių registro nuostatai, patvirtinti Lietuvos Respublikos Vyriausybės 2005 m. lapkričio 28 d. nutarimu Nr. 1286;  Motorinių transporto priemonių ir jų priekabų registravimo taisyklės, patvirtintos Lietuvos Respublikos vidaus reikalų ministro 2001 m. gegužės 25 d. įsakymu Nr. 260 | Duomenys saugomi tol, kol objektas įregistruotas Kelių transporto priemonių registre (toliau – registras). Išregistravus registro objektą, duomenys iš registro duomenų bazės perkeliami į registro duomenų bazės archyvą. Registro duomenys registro duomenų bazės archyve saugomi 10 m. po registro objekto išregistravimo dienos. |
| Laikinųjų valstybinio numerio ženklų, skirtų motorinėms transporto priemonėms, priekaboms, savivaldžių automobilių bandymams ženklinti, išdavimas | vardas (-ai);  pavardė (-ės);  asmens kodas;  gimimo data;  gyvenamosios vieta adresas;  asmens dokumento numeris; asmens tapatybę patvirtinančio dokumento tipas ir valstybė kurioje jis išduotas;  telefono numeris (-iai);  elektroninio pašto adresas (-ai);  adresas korespondencijai gauti ir kiti asmens duomenys, kurie gali būti susieti su fiziniu asmeniu, jo atstovu, nurodyti Laikinųjų valstybinio numerio ženklų, skirtų motorinėms transporto priemonėms, priekaboms, savivaldžių automobilių bandymams ženklinti, išdavimo ir jų naudojimo tvarkos apraše, patvirtintame Lietuvos Respublikos vidaus reikalų ministro 2014 m. birželio 30 d. įsakymu Nr. [1V-446](https://www.infolex.lt/ta/307655" \o "Dėl Laikinųjų valstybinio numerio ženklų, skirtų motorinėms transporto priemonėms, priekaboms, savivaldžių automobilių bandymams ženklinti, išdavimo ir jų naudojimo tvarkos aprašo patvirtinimo" \t "_blank) | Reglamento 6 straipsnio 1 dalies e punktas, t. y. tvarkyti duomenis būtina vykdant duomenų valdytojui pavestas viešosios valdžios funkcijas.  Lietuvos Respublikos saugaus eismo automobilių keliais įstatymo ir jį įgyvendinančių teisės aktų nuostatų vykdymas;  Laikinųjų valstybinio numerio ženklų, skirtų motorinėms transporto priemonėms, priekaboms, savivaldžių automobilių bandymams ženklinti, išdavimo ir jų naudojimo tvarkos aprašas, patvirtintas Lietuvos Respublikos vidaus reikalų ministro 2014 m. birželio 30 d. įsakymu Nr. [1V-446](https://www.infolex.lt/ta/307655) | Laikinųjų numerio ženklų išdavimo duomenys saugomi 5 m. po laikinųjų numerio ženklų sunaikinimo arba pareiškėjų pranešimo AB „Regitra“ apie jų praradimą, o laikinųjų numerio ženklų naudojimo duomenys – 5 m. po jų įrašymo. Pasibaigus duomenų saugojimo terminui, duomenys sunaikinami. |
| Valstybinio registracijos numerio derinio rezervavimo, priskyrimo registruojamoms transporto priemonėms, perleidimo paslaugų teikimas | vardas (-ai);  pavardė (-ės);  asmens kodas;  gimimo data;  telefono numeris (-iai);  elektroninio pašto adresas (-ai); ir kiti asmens duomenys, kurie gali būti susieti su fiziniu asmeniu, jo atstovu, nurodyti Valstybinio registracijos numerio derinio sudarymo, rezervavimo ir priskyrimo registruojamoms transporto priemonėms tvarkos apraše, patvirtintame Valstybės įmonės „Regitra“ generalinio direktoriaus 2021 m. gruodžio 10 d. įsakymu Nr. 1V-506 | Reglamento 6 straipsnio 1 dalies e punktas, t. y. tvarkyti duomenis būtina vykdant duomenų valdytojui pavestas viešosios valdžios funkcijas.  Valstybinio registracijos numerio derinio sudarymo, rezervavimo ir priskyrimo registruojamoms transporto priemonėms tvarkos aprašas, patvirtintas Valstybės įmonės „Regitra“ generalinio direktoriaus 2021 m. gruodžio 10 d. įsakymu Nr. 1V-506 | 3 m. nuo perkėlimo į archyvą dienos. |
| Administracinės vairuotojo kvalifikacijos kortelės išdavimo paslaugos teikimas | vardas (-ai);  pavardė (-ės);  gimimo data;  gimimo vieta;  vairuotojo pažymėjimo numeris;  telefono numeris (-iai);  elektroninio pašto adresas (-ai);  veido atvaizdas;  parašas;  pareiškėjui išduoto kvalifikacijos pažymėjimo (profesinio mokymo diplomo) arba kvalifikacijos tobulinimo pažymėjimo, nurodyto Mokinių registre arba Diplomų, atestatų ir kvalifikacijų registre, duomenys;  vairuotojo pažymėjimo duomenys (įskaitant kopija);  tarptautinio vairuotojo pažymėjimo duomenys (įskaitant kopija);  adresas korespondencijai, jei pageidaujama pristatyti siuntą per pasiuntinių paslaugų teikėją;  atsiimančio asmens vardas, pavardė, gimimo data;  už vairuotojo kvalifikacijos kortelės išdavimą apmokėjusio asmens duomenys (Vardas, pavardė/ juridinio asmens pavadinimas; gimimo data/ asmens kodas/įmonės kodas; apmokėjimo būdas). | Reglamento 6 straipsnio 1 dalies e punktas, t. y. tvarkyti duomenis būtina vykdant duomenų valdytojui pavestas viešosios valdžios funkcijas.  Lietuvos Respublikos saugaus eismo automobilių keliais įstatymo ir jį įgyvendinančių teisės aktų nuostatų vykdymas.  Vairuotojo kvalifikacijos kortelės išdavimo tvarkos aprašas, patvirtintas Lietuvos Respublikos vidaus reikalų ministro 2024 m. birželio 6 d. įsakymu Nr. 1V-380. | 3 m. nuo perkėlimo į archyvą dienos.  Pagamintos ir neatsiimtos vairuotojo kvalifikacijos kortelės saugomos 1 m. |
| Asmenų skundų, prašymų, pranešimų nagrinėjimas | vardas;  pavardė;  asmens kodas;  elektroninio pašto adresas;  gyvenamosios vietos adresas;  telefono numeris;  atstovo vardas, pavardė,  skundo, prašymo data ir numeris;  registravimo AB „Regitra“ data ir numeris;  skunde, prašyme nurodyta informacija;  skundo, prašymo nagrinėjimo rezultatai. | Reglamento 6 straipsnio 1 dalies c punktas, t. y. tvarkyti duomenis būtina, kad būtų įvykdyta duomenų valdytojui taikoma teisinė prievolė.  Lietuvos Respublikos teisės aktų, nustatančių asmenų skundų, prašymų, pranešimų nagrinėjimą viešojo administravimo subjektuose, nuostatų vykdymas. | 5 m. nuo perkėlimo į archyvą dienos. |
| Klientų aptarnavimas pagal išankstinę registraciją vizitui | vardas;  pavardė;  įmonės pavadinimas;  telefono numeris;  elektroninio pašto adresas;  darbuotojo, priėmusio eilės bilietą, vardas, pavardė. | Reglamento 6 straipsnio 1 dalies e punktas, t. y. tvarkyti duomenis būtina, vykdant pavestas viešosios valdžios funkcijas.  Valstybės įmonės „Regitra“ generalinio direktoriaus  2020 m. birželio 16 d. įsakymo Nr. (1.1E)-1V-299 ir 2021 m. liepos 26 d. įsakymo Nr. 1V-353 nuostatų vykdymas. | 6 mėn. nuo užsiregistravimo pagal išankstinę registraciją dienos. |
| Duomenų subjektų (skambinančių telefonu), identifikavimas (autentifikavimas naudojantis SMART-ID ar Mobile-ID) | Asmens kodas;  telefono numeris (priklausomai nuo identifikavimo būdo);  autentifikavimo statusas (sėkmingas/nesėkmingas) | Reglamento 6 straipsnio 1 dalies a punktas, duomenų subjektas davė sutikimą.  Reglamento 6 straipsnio 1 dalies e punktas, t. y. tvarkyti duomenis būtina, vykdant pavestas viešosios valdžios funkcijas. | 6 mėn. nuo įrašo padarymo dienos. |
| Darbuotojų atrankos procesas | Vardas, pavardė, elektroninio pašto adresas, telefono ryšio numeris, pareigos į kurias pretenduojama, gyvenimo ir veiklos aprašymas (CV), duomenys apie išsilavinimą ir kvalifikaciją, pretendentų į egzaminuotojo pareigas praktinio vairavimo egzamino vaizdo įrašasbei kiti asmens duomenys, kuriuos pateikia pats asmuo ir (arba) kuriuos tvarkyti AB „Regitrą“ įpareigoja įstatymai ir kiti teisės aktai. | Reglamento 6 straipsnio 1 dalies a punktas, t. y. duomenų subjektas davė sutikimą. | Kandidatų, dalyvavusių konkurse, CV ir konkursų garso įrašai bei konkurso protokolai pasibaigus konkursui saugomi 1 m. nuo konkurso pabaigos (konkursai organizuoti iki 2024-06-30).  Nekonkursinių atrankų kandidatų CV saugomi iki atrankos pabaigos. Atrankai pasibaigus – sunaikinami (ištrinami). Nekonkursinių atrankų į egzaminuotojo pareigas protokolai saugomi 1 m. nuo perkėlimo į archyvą dienos.  Pretendentų į egzaminuotojo pareigas praktinio vairavimo egzamino vaizdo įrašai saugomi tiek, kiek leidžia atminties kortelės talpa (kai atminties kortelė(s) prisipildo duomenų, jie ištrinami automatiškai, nauji duomenys įrašomi vietoje seniausių) arba, kai įrašai buvo perkelti saugoti į serverį – 6 mėn. nuo įrašo perkėlimo į serverį dienos. |
| Vaizdo stebėjimas | AB „Regitra“ tvarkomi duomenų subjektų vaizdo stebėjimo duomenys (į vaizdo kamerų stebėjimo teritoriją patekusių duomenų subjektų vaizdo ir (ar) garso duomenys). | Reglamento 6 straipsnio 1 dalies f punktas, t. y. tvarkyti duomenis būtina siekiant teisėtų duomenų valdytojo interesų (saugumo, paslaugų kokybės gerinimo ir skaidrumo tikslais).  Reglamento 6 straipsnio 1 dalies c punktas, t. y. tvarkyti duomenis būtina, kad būtų įvykdyta duomenų valdytojui taikoma teisinė prievolė (įrašų, fiksuotų įeigos į saugumo zonas ir serverinę vietose, atveju). | 14 k. d., išskyrus įrašus, fiksuotus įeigos į saugumo zonas vietose, kurie saugomi 30 k. d. nuo įrašo padarymo dienos bei įrašus, fiksuotus įeigos į serverines vietose, kurie saugomi 6 mėn. nuo įrašo padarymo dienos. Vaizdo įrašai, kai juose užfiksuotas nuostolių AB „Regitra“ padarymo faktas, saugomi iki visiško nuostolių atlyginimo, o kai užfiksuota galimai nusikalstama veika ir (arba) kiti galimai neteisėti veiksmai, vaizdo įrašai saugomi iki procesinio sprendimo įsiteisėjimo dienos. |
| AB „Regitra“ tvarkomi duomenų subjektų vaizdo stebėjimo duomenys (vairuotojų praktinio egzamino metu transporto priemonėje ir teorijos egzamino metu vairuotojų egzaminavimo klasėje esančių stebėjimo kamerų užfiksuojami duomenų subjektų vaizdo ir (ar) garso duomenys). | Reglamento 6 straipsnio 1 dalies c punktas, t. y. tvarkyti duomenis būtina, kad būtų įvykdyta duomenų valdytojui taikoma teisinė prievolė.  Lietuvos Respublikos saugaus eismo automobilių keliais įstatymo ir jį įgyvendinančių teisės aktų nuostatų vykdymas (saugumo, paslaugų kokybės gerinimo ir skaidrumo tikslais):  Motorinių transporto priemonių vairuotojų egzaminavimo sąlygų ir tvarkos aprašas, patvirtintas Lietuvos Respublikos vidaus reikalų ministro 2008 m. rugsėjo 10 d. įsakymu Nr. 1V-329;  Praktinio egzamino vaizdo ir garso duomenų tvarkymo ir duomenų įrašymo įrangos naudojimo tvarkos aprašas, patvirtintas valstybės įmonės „Regitra“ generalinio direktoriaus 2023 m. liepos 5 d. įsakymu Nr. 1V-261;  Vairuotojų teorinių žinių patikrinimo vykdymo tvarkos aprašas, patvirtintas Valstybės įmonės „Regitra“ generalinio direktoriaus 2021 m. vasario 26 d. įsakymu Nr. 1V-115  Lietuvos Respublikos korupcijos prevencijos įstatymas  Lietuvos Respublikos pranešėjų apsaugos įstatymas | Praktinio egzamino – tiek, kiek leidžia atminties kortelės talpa (kai atminties kortelė(s) prisipildo duomenų, jie ištrinami automatiškai, nauji duomenys įrašomi vietoje seniausių) arba, kai įrašai buvo perkelti saugoti į serverį – 6 mėn. nuo įrašo perkėlimo į serverį dienos.  Teorijos egzamino – 6 mėn. nuo įrašo padarymo dienos.  Apskundus praktinio ar teorijos egzamino rezultatą ar užfiksavus galimai nusikalstamą veiką ir (arba) kitus galimai neteisėtus veiksmus, praktinio ar teorijos egzamino vaizdo ir garso įrašas saugomas iki procesinio sprendimo įsiteisėjimo, bet ne ilgiau kaip 24 mėn. nuo įrašo padarymo, dienos. |
| Pokalbių telefonu įrašymas | darbuotojo vardas ir pavardė,  darbuotojo identifikacinis numeris (kodas) sistemoje,  darbo vietos numeris,  kliento telefono numeris,  pokalbio data, laikas ir trukmė; pokalbio metu teikta informacija. | Reglamento 6 straipsnio 1 dalies f punktas, t. y. tvarkyti duomenis būtina siekiant teisėtų duomenų valdytojo interesų;  Reglamento 6 straipsnio 1 dalies a punktas, t. y. duomenų subjektas davė sutikimą. Lietuvos Respublikos elektroninių ryšių įstatymo 73 straipsnis.  Konsultantų telefoninių pokalbių įrašų tvarkymo tvarkos aprašas, patvirtintas valstybės įmonės „Regitra“ generalinio direktoriaus 2020 m. sausio 13 d. įsakymu Nr. (1.1E)-1V-12 | 6 mėn. nuo įrašo padarymo dienos. |
| Klientų nuomonės rinkimas paslaugų kokybės gerinimo tikslu | vardas;  pavardė;  telefono numeris;  elektroninio pašto adresas. | Reglamento 6 straipsnio 1 dalies a punktas, t. y. duomenų subjektas davė sutikimą, kad jo asmens duomenys būtų tvarkomi paslaugų kokybės gerinimo, tikslu.  Reglamento 6 straipsnio 1 dalies f punktas, t. y. tvarkyti duomenis būtina siekiant teisėtų duomenų valdytojo interesų.  Lietuvos Respublikos elektroninių ryšių įstatymo 81 straipsnio 1 ir 2 dalys.  Mes galime bendradarbiauti su trečiosiomis šalimis atliekant apklausas. | Iki duomenų subjekto sutikimo atšaukimo, bet ne ilgiau nei 2 m. nuo duomenų subjekto sutikimo davimo. |
| Tiesioginės rinkodaros vykdymas | Vardas;  Pavardė;  Telefono numeris;  Elektroninio pašto adresas | Reglamento 6 straipsnio 1 dalies a punktas, t. y. duomenų subjektas davė sutikimą. Lietuvos Respublikos elektroninių ryšių įstatymo 81 straipsnio 1 dalis. | Iki duomenų subjekto sutikimo atšaukimo, bet ne ilgiau nei 2 m. nuo duomenų subjekto sutikimo davimo. |
| Prekių, darbų, paslaugų sutarčių su tiekėjais vykdymas | Tiekėjų, kitų ūkio subjektų, subtiekėjų (fizinių asmenų) asmens duomenys ir tiekėjų, kitų ūkio subjektų, subtiekėjų (juridinių asmenų) darbuotojų:  vardas;  pavardė;  asmens kodas;  gimimo data;  parašas;  išsilavinimas, kvalifikacija;  darbovietė, pareigos;  adresas;  telefono ryšio numeris;  elektroninio pašto adresas;  atsiskaitomosios sąskaitos numeris bei kita tinkamam sutarties vykdymui aktuali (įskaitant konfidencialią) informacija, kuri laikoma asmens duomenimis (įskaitant ir specialių kategorijų asmens duomenis);  kita kartu su tiekėjų pasiūlymais teikiamuose dokumentuose nurodyta informacija, kuri laikoma asmens duomenimis. | Reglamento 6 straipsnio 1 dalies c punktas, t. y. tvarkyti duomenis būtina, kad būtų įvykdyta duomenų valdytojui taikoma teisinė prievolė, Reglamento 6 straipsnio 1 dalies b punktas, t. y. tvarkyti duomenis būtina siekiant įvykdyti sutartį, kurios šalis yra duomenų subjektas. | 10 m. nuo sutarties pasibaigimo. |
| Viešųjų pirkimų procedūrų organizavimas ir vykdymas | Tiekėjų, kitų ūkio subjektų, subtiekėjų (fizinių asmenų) asmens duomenys ir tiekėjų, kitų ūkio subjektų, subtiekėjų (juridinių asmenų) darbuotojų:  vardas;  pavardė;  asmens kodas;  gimimo data;  parašas;  išsilavinimas, kvalifikacija;  darbovietė, pareigos;  deklaruotos gyvenamosios vietos arba faktinės gyvenamosios vietos adresas;  telefono ryšio numeris;  elektroninio pašto adresas;  atsiskaitomosios sąskaitos numeris bei kita tinkamam sutarties vykdymui aktuali (įskaitant konfidencialią) informacija, kuri laikoma asmens duomenimis (įskaitant ir specialių kategorijų asmens duomenis);  kita kartu su tiekėjų pasiūlymais teikiamuose dokumentuose nurodyta informacija, kuri laikoma asmens duomenimis.  Prieigoms prie viešųjų pirkimų informacinių sistemų sukurti: darbuotojo vardas ir pavardė;  pareigos;  elektroninio pašto adresas;  telefono numeris;  prisijungimo vardas;  slaptažodis. | Reglamento 6 straipsnio 1 dalies c punktas, t. y. tvarkyti duomenis būtina, kad būtų įvykdyta duomenų valdytojui taikoma teisinė prievolė. | 5 m. nuo viešųjų pirkimų procedūrų pabaigos. |
| Komunikacija, tinkama AB „Regitra“ reprezentacija internete  (socialinių tinklų Facebook, Instagram, LinkedIn, Youtube paskyrų administravimas) | Socialinių tinklų vartotojų:  Vardas, pavardė (pavadinimas), informacija apie komunikaciją paskyroje („patinka“, „sekti“, „komentuoti“, „dalintis“ ar kt.), nuotraukas (profilio ir (ar) kuriose pažymėta AB „Regitra“), atsiųstas pranešimas, informacija apie pranešimą (žinutės gavimo laikas, žinutės turinys, žinutės priedai, susirašinėjimo istoriją ar kt.), informacija apie dalyvavimą AB „Regitra“ organizuojamuose renginiuose ir (ar) žaidimuose (dalyvavimą, nedalyvavimą, susidomėjimą, žaidimo taisyklių įvykdymą ar kt.), informacija apie AB „Regitra“ įvertinimą (įvertinimo balas, atsiliepimas ar kt.). | Reglamento 6 straipsnio 1 dalies a punktas (t. y. duomenų subjektas komunikuodamas AB „Regitra“ socialinių tinklų paskyrose, sutinka su tokia komunikacija).  Reglamento 6 straipsnio 1 dalies f punktas (tvarkyti duomenis būtina siekiant teisėtų duomenų valdytojo interesų administruojant AB „Regitra“ socialinių tinklų paskyras).  Asmens duomenys tvarkomi tik socialinių tinklų platformoje bendrai su socialinio tinklo valdytoju. Šiuo tikslu tvarkomi asmens duomenys negali būti renkami ir (ar) tvarkomi atskirai nuo socialinių tinklų platformų, išskyrus atvejus, kai šių duomenų tvarkymas yra reikalingas kito tikslo pasiekimui ir tik turint tinkamą tvarkymo teisėtumo sąlygą (teisėtą pagrindą). | Duomenys tvarkomi iki sutikimo atšaukimo (komunikacijos ištrynimo), bet ne ilgiau nei socialinio tinklo valdytojo nustatytą saugojimo terminą. |
| Funkcijų, susijusių su pranešėjų apsauga, vykdymas | Vidiniu informacijos apie pažeidimus teikimo kanalu pateikta informacija: pranešėjo vardas ir pavardė,  asmens kodas,  gimimo data (jeigu asmens kodo neturi),  darbovietė,  elektroninio pašto adresas,  gyvenamosios vietos adresas, korespondencijos gavimo vieta, telefono numeris;  pranešimo data ir laikas;  pranešime nurodyta informacija;  pranešimo vertinimo metu gauta ir (ar) išsiųsta informacija ir duomenys, tame tarpe ir AB „Regitra“ vykdomo vaizdo stebėjimo, garso įrašymo, telefoninių pokalbių, AB „Regitra“ informacinių ir telekomunikacinių technologijų ir priemonių naudojimo duomenys, nagrinėjimo rezultatai. | Reglamento 6 straipsnio 1 dalies c punktas, t. y. tvarkyti duomenis būtina, kad būtų įvykdyta duomenų valdytojui taikoma teisinė prievolė.  Lietuvos Respublikos pranešėjų apsaugos įstatymas  Informacijos apie pažeidimus teikimo ir tvarkymo valstybės įmonėje „Regitra“ tvarkos aprašas | 5 m. nuo paskutinio priimto sprendimo. |
| Funkcijų, susijusių su korupcijos prevencija, vykdymas | Pranešimų dėl su AB „Regitra“ veikla susijusių korupcinio pobūdžio nusikalstamas veikų metu gauta ir (ar) išsiųsta informacija ir duomenys;  duomenys apie apkaltinamuosius nuosprendžius ir nusikalstamas veikas (išskirtinais atvejais, kai tai numato Lietuvos Respublikos įstatymai ir kiti teisės aktai, gavus informaciją iš kompetentingų institucijų arba kai darbuotojas pats pateikia šią informaciją); duomenys apie darbuotojų gautas ir (ar) teiktas dovanas: dovanos aprašymas, dovanotojas, dovanos vertė, dovanos gavimo/teikimo tikslas ir aplinkybės; informacija ir duomenys apie asmenis, kurie susiję su identifikuotais galimo sukčiavimo atvejais AB „Regitra“ veikloje;  pranešimų apie korupciją kanalu pranešimą pateikusio asmens: vardas ir pavardė, elektroninio pašto adresas, IP adresas, telefono numeris; pranešimo data ir laikas, pranešime nurodyta informacija, pranešimo vertinimo metu gauta ir (ar) išsiųsta informacija ir duomenys, tame tarpe ir AB „Regitra“ vykdomo vaizdo stebėjimo, garso įrašymo, pasitikėjimo telefonu su automatiniu atsakikliu įrašyta informacija, telefoninių pokalbių, AB „Regitra“ informacinių ir telekomunikacinių technologijų ir priemonių naudojimo duomenys, nagrinėjimo rezultatai. | Reglamento 6 straipsnio 1 dalies e punktas, t. y. tvarkyti duomenis būtina, vykdant pavestas viešosios valdžios funkcijas;  Reglamento 6 straipsnio 1 dalies c punktas, t. y. tvarkyti duomenis būtina, kad būtų įvykdyta duomenų valdytojui taikoma teisinė prievolė.  Lietuvos Respublikos korupcijos prevencijos įstatymas  Valstybės įmonės „Regitra“ antikorupcinė politika  Valstybės įmonės „Regitra“ antikorupcinio elgesio taisyklės  Informacijos apie pažeidimus teikimo ir tvarkymo valstybės įmonėje „Regitra“ tvarkos aprašas | 2 m. nuo perkėlimo į archyvą dienos. |
| Funkcijų susijusių su lobistinės veiklos priežiūra, vykdymas | Asmens kurio atžvilgiu vykdyta lobistinė veikla deklaravimo duomenys (darbuotojo vardas ir pavardė, pareigos, elektroninio pašto adresas; lobisto, užsakovo, naudos gavėjo vardas ir pavardė, lobisto pavadinimas (kai lobistas yra juridinis asmuo arba kita organizacija ar jų padalinys), juridinio asmens vardu lobistinę veiklą vykdančio juridinio asmens dalyvio, valdymo organo nario ar darbuotojo vardas ir pavardė, deklaracijoje nurodyta informacija ir duomenys; lobistinės veiklos priežiūros metu gauta ir (ar) išsiųsta informacija ir duomenys, nagrinėjimo rezultatai. | Reglamento 6 straipsnio 1 dalies e punktas, t. y. tvarkyti duomenis būtina, vykdant pavestas viešosios valdžios funkcijas;  Reglamento 6 straipsnio 1 dalies c punktas, t. y. tvarkyti duomenis būtina, kad būtų įvykdyta duomenų valdytojui taikoma teisinė prievolė  Lietuvos Respublikos lobistinės veiklos įstatymas  Valstybės įmonės „Regitra“ antikorupcinio elgesio taisyklės, patvirtintos valstybės įmonės „Regitra“ generalinio direktoriaus 2022 m. balandžio 4 d. įsakymu Nr. 1V-30 „Dėl Valstybės įmonės „Regitra“ antikorupcinio elgesio taisyklių patvirtinimo ir dovanų vertinimo komisijos sudarymo“ | 2 m. nuo perkėlimo į archyvą dienos. |

AB „Regitra“ tvarkomi Jūsų asmens duomenys yra saugomi spausdintiniuose dokumentuose ir AB „Regitra“ informacinėse sistemose. Mes saugome Jūsų asmens duomenis atsižvelgdami į konkretų asmens duomenų tvarkymo tikslą, bet ne ilgiau, negu to reikalauja asmens duomenų tvarkymo tikslai ar numato teisės aktai. Asmens duomenys, pasibaigus saugojimo terminui, yra sunaikinami.

Mes siekiame nesaugoti pasenusios arba nereikalingos informacijos ir užtikrinti, kad Jums, mūsų duomenų subjektams, galėtume kuo operatyviau pateikti informaciją, ir skatiname Jus nuolatos pranešti AB „Regitra“ apie Jūsų duomenų pasikeitimus.

**Iš kur gauname asmens duomenis?**

AB „Regitra“ paprastai tvarko asmens duomenis vykdydama savo veiklą, susijusią su tvarkomais Kelių transporto priemonių ir Kelių transporto priemonių vairuotojų registrais, Transporto priemonių savininkų apskaitos informacine sistema, kuriuose esančius duomenis įpareigoja rinkti Lietuvos Respublikos teisės aktai.

Tam tikrais atvejais Jūs savo asmens duomenis pateikiate registruodamiesi mūsų interneto svetainėse (www.regitra.lt, vp.regitra.lt, eregitra.lt) (pavyzdžiui, registruojantis laikyti teorijos egzaminą, praktikos egzaminą, dalyvaujant apklausose, prenumeruojant naujienas ir kt.). Taip pat Jūs savo asmens duomenis pateikiate AB „Regitra“ darbuotojams tiesiogiai atvykę į AB „Regitra“ padalinius tikslu pasinaudoti mūsų teikiamomis paslaugomis. Kai kuriuos duomenis AB „Regitra“ gauna iš kitų valstybės registrų ar informacinių sistemų duomenų valdytojų ar tvarkytojų (pvz.: LR gyventojų registro ir kt.)

Kartais asmens duomenis gauname tiesiogiai iš Jūsų, mūsų klientų / socialinių tinklų vartotojų, kai Jūs sutinkate su tokiu asmens duomenų tvarkymu (pvz., tiesioginė rinkodara, komunikacija socialiniuose tinkluose ir kt.).

Taip pat savo asmens duomenis Jūs pateikiate, jei pretenduojate į darbo vietą AB „Regitra“.

**Kam teikiame Jūsų asmens duomenis?**

AB „Regitra“ užtikrina asmens duomenų apsaugą, vadovaudamasi tiek Lietuvos Respublikos teisės aktais, tiek tiesiogiai taikomais Europos Sąjungos teisės aktais, todėl Jūsų asmens duomenis teikia tretiesiems asmenims pagal vienkartinius šių asmenų prašymus ar pagal sudarytas duomenų teikimo sutartis. Visais atvejais AB „Regitra“ prašo duomenų gavėją nurodyti asmens duomenų gavimo teisėtą tikslą bei teisinį pagrindą. Nesant teisėto tikslo ir teisinio pagrindo – AB „Regitra“ atsisako pateikti Jūsų asmens duomenis.

Jūsų asmens duomenų gavėjai yra įvairūs: bankai, savivaldybės, advokatai, aplinkos apsaugos institucijos, lizingo bendrovės, bankroto administratoriai, draudimo bendrovės, transporto priemonių parkavimo paslaugas teikiančios bendrovės, automobilių nuomą teikiančios bendrovės, teismai, antstoliai, SODRA, Valstybinė mokesčių inspekcija, vairavimo mokyklos ir kiti tretieji asmenys, kurie teisės aktų nustatyta tvarka turi teisę gauti asmens duomenis.

AB „Regitra“ gali perduoti Jūsų asmens duomenis kitoms trečiosioms šalims (duomenų tvarkytojams), kurios AB „Regitra“ vardu ir nurodymais tvarko asmens duomenis ir (ar) turi prieigą prie jų, pavyzdžiui, informacinių sistemų kūrimą, priežiūrą ir palaikymą atliekantiems paslaugų teikėjams ir kitiems asmenims, kurie padeda AB „Regitra“ tinkamai teikti Jums paslaugas. Šiuo atveju, AB „Regitra“ imasi tinkamų priemonių, kad pasitelkti duomenų tvarkytojai jiems patikėtus asmens duomenis tvarkytų tik AB „Regitra“ nurodytais tikslais, atliktų tik tuos veiksmus, kuriuos AB „Regitra“ jiems nurodė atlikti, užtikrintų tinkamas organizacines ir technines asmens duomenų saugumo priemones.

Jūsų duomenų gavėjai turi teisę tvarkyti asmens duomenis tik ta apimtimi, kuri būtina siekiant tinkamai vykdyti duomenų teikimo sutartyje nustatytus įsipareigojimus.

**Kaip saugome Jūsų duomenis?**

AB „Regitra“ naudoja tinkamas organizacines ir technines asmens duomenų saugumo priemones, skirtas apsaugoti Jūsų asmens duomenims nuo atsitiktinio ar neteisėto atskleidimo, sunaikinimo, pakeitimo ar nuo kitų neteisėtų veiksmų. Minėtos priemonės yra pasirenkamos atsižvelgiant į Jūsų, kaip duomenų subjektų, teisėms ir laisvėms kylančias rizikas. Šiuo atveju AB „Regitra“ užtikrina griežtą prieigos kontrolę prie tvarkomų asmens duomenų ir suteikia prieigą tiems AB „Regitra“ darbuotojams, kuriems asmens duomenys yra reikalingi jų darbui atlikti bei stebi kaip yra naudojamasi suteikta prieiga; AB „Regitra“ prieigą prie asmens duomenų užtikrina tinkamo lygio slaptažodžiais; sudaro konfidencialumo susitarimus su asmenimis, kurie turi prieigą prie Jūsų asmens duomenų ir kt.

AB „Regitra“ darbuotojai, kurie turi prieigą prie asmens duomenų, supažindinti su asmens duomenų apsaugos reikalavimais bei užtikrina tvarkomų asmens duomenų konfidencialumą.

**Kokios yra Jūsų, kaip duomenų subjekto, teisės?**

Jūs, kaip duomenų subjektas, turite šias teises:

* + Gauti patvirtinimą, ar su Jumis susiję asmens duomenys yra tvarkomi, o jei tokie asmens duomenys yra tvarkomi, susipažinti su tvarkomais asmens duomenimis ir kita susijusia informacija;
  + Reikalauti, jog duomenų valdytojas ištaisytų ir (ar) papildytų netikslius ir (ar) neišsamius Jūsų asmens duomenis;
  + Reikalauti, jog duomenų valdytojas nepagrįstai nedelsdamas ištrintų su Jumis susijusius asmens duomenis (kaip pvz., asmens duomenys nebėra reikalingi konkretaus tikslo pasiekimui; asmens duomenys buvo tvarkomi netiesėtai, asmuo nesutinka su duomenų tvarkymu arba asmuo atšaukia savo duotą sutikimą ir nėra jokio kito teisinio pagrindo tvarkyti duomenis ir pan.);
  + Reikalauti, kad duomenų valdytojas apribotų Jūsų asmens duomenų tvarkymą, (kaip pvz., duomenų subjektas užginčija duomenų tikslumą; asmens duomenų tvarkymas yra neteisėtas; asmens duomenys nebėra reikalingi asmens duomenų tvarkymo tikslais, tačiau jų reikia duomenų subjektui siekiant pareikšti, vykdyti arba apginti teisinius reikalavimus ir pan.);
  + Gauti su Jumis susijusius asmens duomenis, kuriuos pateikėte AB „Regitra“ susistemintu, įprastai naudojamu ir kompiuterio skaitomu formatu ir (ar) prašyti persiųsti tuos duomenis tiesiogiai kitam duomenų valdytojui, kai tokių duomenų tvarkymas yra grindžiamas sutikimu arba sutartimi bei šie duomenys yra tvarkomi automatizuotomis priemonėmis;
  + Teisę bet kuriuo metu nesutikti, kad su Jumis susiję asmens duomenys būtų tvarkomi (išskyrus atvejus, kai duomenų valdytojas įrodo, kad duomenys tvarkomi dėl įtikinamų teisėtų priežasčių, kurios yra viršesnės už duomenų subjekto interesus, teises ir laisves, arba siekiant pareikšti, vykdyti ar apginti teisinius reikalavimus);
  + Reikalauti, kad Jums nebūtų taikomas tik automatizuotu duomenų tvarkymu, įskaitant profiliavimą, grindžiamas sprendimas bei reikalauti žmogaus įsikišimo, pareikšti savo požiūrį ir (ar) užginčyti sprendimą.

Vadovaujantis Reglamento 23 straipsnyje nustatytais atvejais, aukščiau išvardintos teisės gali būti apribojamos Europos Sąjungos ar valstybės narės teisėkūros priemonėmis.

Jūs turite teisę bet kada atšaukti sutikimą, kad Jūsų asmens duomenys būtų tvarkomi tiesioginės rinkodaros tikslu. Atsisakyti tiesioginės rinkodaros pasiūlymų galite kreipdamasis į AB „Regitra“ elektroniniu paštu DAP@regitra.lt arba gautame elektroniniame laiške paspaudęs nuorodą, kuri leidžia atsisakyti tiesioginės rinkodaros pasiūlymų gavimo.

Atkreipiame dėmesį, kad AB „Regitra“, siekdama tinkamai įgyvendinti Jūsų teises, privalo tinkamai įsitikinti Jūsų tapatybe, todėl, ketindamas siųsti prašymą paštu arba per pasiuntinį AB „Regitra“ dėl savo teisių įgyvendinimo, privalote prie prašymo pridėti asmens tapatybę patvirtinančio dokumento kopiją. Jeigu prašymą ketinate siųsti elektroniniu paštu, tuomet privalote savo asmens tapatybę patvirtinti teisės aktų nustatyta tvarka elektroninių ryšių priemonėmis, kurios leidžia tinkamai identifikuoti asmenį (pvz., pasirašyti kvalifikuotu elektroniniu parašu). Taip pat Jūs galite rašytinį prašymą pateikti tiesiogiai AB „Regitra“ darbuotojams, kurie turės galimybę identifikuoti Jūsų tapatybę prašymo pateikimo metu.

AB „Regitra“ ne vėliau kaip per 1 mėnesį nuo prašymo gavimo pateiks Jums informaciją apie veiksmus, kurių imtasi gavus prašymą dėl duomenų subjekto teisių įgyvendinimo. Tas laikotarpis, atsižvelgiant į prašymų sudėtingumą ir skaičių, gali būti pratęstas dar 2 mėnesiams. AB „Regitra“ informuoja duomenų subjektą apie tokį pratęsimą, kartu nurodydama vėlavimo priežastis. Duomenų subjekto teisės įgyvendinamos nemokamai. Tačiau, jei AB „Regitra“ siunčiami prašymai yra akivaizdžiai nepagrįsti arba neproporcingi, visų pirma dėl jų pasikartojančio turinio, AB „Regitra“ turi teisę imti pagrįstą mokestį, atsižvelgdama į informacijos teikimo arba pranešimų ar veiksmų, kurių prašoma, administracines išlaidas, arba atsisakyti imtis veiksmų pagal prašymą.

Jeigu manote, kad AB „Regitra“ netinkamai tvarko Jūsų asmens duomenis ar netinkamai įgyvendina, ar neįgyvendina Jūsų teisių, turite teisę pateikti skundą Valstybinei duomenų apsaugos inspekcijai (L. Sapiegos g. 17, 10312 Vilnius, tel.: +370 5 271 2804, faks.: +370 5 261 9494, el. paštas: [ada@ada.lt](mailto:ada@ada.lt), interneto svetainė: [www.ada.lt](http://www.ada.lt)), tačiau AB „Regitra“ yra pasirengusi visus nesklandumus išsiaiškinti kartu su Jumis.

Jei turite klausimų apie su privatumu susijusias teises ir apie tai, kaip mes tvarkome Jūsų asmens duomenis ar klausimų, susijusių su šia Privatumo politika, arba turite pasiūlymų, visuomet galite kreiptis į mūsų duomenų apsaugos pareigūną, rašydami šiuo adresu:

Liepkalnio g. 97A, Vilnius

el. paštas: [DAP@regitra.lt](mailto:DAP@regitra.lt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_